armvectores/hy_wikipedia_2023 huggingface dataset:
Քյոնիգսբերգի յոթ կամուրջները

«Քյոնիգսբերգի յոթ կամուրջները» հին հռչակավոր մաթեմատիկական խնդիր է։ Լեոնարդ Էյլերի լուծումը 1735 թվականին հիմք դրեց գրաֆների տեսությանը։
Պրուսիայի Քյոնիգսբերգ քաղաքը (այժմ Կալինինգրադ, Ռուսաստան) գտնվում էր Պրեգոլյա գետի երկու ափերին։ Քաղաքը բաժանված էր չորս ցամաքների, որոնք կապված էին միմյանց մայրցամաքին յոթ կամրջով։ Խնդիրը հետևյալն էր. անցնել ողջ քաղաքը` օգտագործելով բոլոր յոթ կամուրջները։ Ընդ որում յուրաքանչյուր կամրջով կարելի էր անցնել միայն մեկ անգամ։ Չէր կարելի օգտագործել որևէ այլ ճանապարհ, բացի կամուրջներից։ Բացի այդ չէր թույլատրվում կամրջի կեսից ետ դառնալ։ Շրջագայությունը կարող էր ավարտվել սկզբնակետից բացի ցանկացած այլ կետում։
Էյլերն ապացուցեց, որ խնդիրը չունի լուծում։ Ամենադժվարը վերլուծության տեխնիկան զարգացումն էր և մաթեմատիկական խստությամբ պնդումն ապացուցելը, ինչի արդյունքում էլ ծնվեց ժամանակակից գրաֆների տեսությունը։


== Էյլերի վերլուծությունը ==
Էյլերը նկատեց, որ ճանապարհի ընտրությունը խնդրի լուծման համար կարևոր չէ։ Կարևորը կամուրջներով անցնելու հերթականությունն է։ Սա հնարավորություն տվեց նրան վերակազմել խնդիրը աբստրակտ պայմաններով։ Նա հեռացրեց ամեն ինչ, բացի ցամաքային տարածքներից և դրանք կապող կամուրջներից։ Էյլերը ցամաքային մասերը փոխարինեց կետերով, իսկ կամուրջները՝ գծերով։ Յուրաքանչյուր գիծ (կամուրջ) ցույց էր տալիս, թե որ գագաթը (ցամաք) որին էր միացված։ Այսպես նա ստացավ գրաֆ։

 →
 →

Հաջորդիվ, Էյլերը նկատեց, որ բացի սկզբանական և վերջնական գագաթներից` բոլոր գագաթները որևէ կամրջով անցնելիս պետք է այնտեղից դուրս գալ որևէ այլ կամրջով։ Այլ կերպ ասած, մուտքերի և ելքերի քանակը պետք է հավասար լիներ։ Հետևաբար, բացի սկզբնական և վերջնական գագաթներից` յուրաքանչյուր գագաթին կից կամուրջների թիվը պետք է զույգ լիներ։ Այնուամենայնիվ, բոլոր գագաթների աստիճանները կենտ էին. մեկից դուրս էր գալիս հինգ կամուրջ, իսկ մյուսներից՝ երեքական։
Գրաֆների տեսության մեջ գրաֆի բոլոր կողերը մեկ անգամ այցելող ուղին կոչվում է Էյլերյան զբոսանք՝ ի պատիվ Էյլերի։ Պարզվում է, որ կապակցված գրաֆում Էլյերյան փակ զբոսանքի գոյության համար անհրաժեշտ է և բավարար, որ բոլոր գագաթներն ունենան զույգ աստիճաններ։
Էյլերի աշխատանքը ներկայացվեց Սանկտ Պետերբուրգի համալսարանին 1735 թվականի oգոստեսի 26-ին։ 1741 թվականին Commentarii academiae scientiarum Petropolitanae ամսագրում հրապարակվեց որպես Solutio problematis ad geometriam situs pertinentis:


== Կարևորությունը մաթեմատիկայի պատմության մեջ ==
«Քյոնիգսբերգի յոթ կամուրջները» խնդրի լուծումը Էյլերի կողմից համարվում է գրաֆների տեսության առաջին թեորեմը։ Գրաֆների տեսությունն այժմ դիտվում է որպես կոմբինատորիկայի մի ճյուղ։


== Կամուրջների ներկայիս դրությունը ==
Յոթ կամուրջներից երկուսը ոչնչացվել են Քյոնիգսբերգի ռմբակոծման ժամանակ՝ Երկրորդ համաշխարհային պատերազմի տարիներին։ Մյուս երկուսը հետագայում վերացվել են և փոխարինվել ժամանակակից մայրուղով։ Մնացած երեք կամուրջները դեռ կանգուն են, չնայած դրանցից միայն երկուսն են Էյլերի ժամանակներից (երրորդը վերակառուցվել է 1935 թվականին)։ Այսպիսով, այժմ Կալինինգրադում կա հինգ կամուրջ։
Գրաֆների տեսության լեզվով գագաթներից երկուսի աստիճանը 2 է, իսկ մյուս երկուսինը՝ 3: Ուստի Էյլերյան ուղին այժմ հնարավոր է, սակայն եղած ուղին տուրիստների համար հարմար չէ, քանի որ սկսվում է մի գետի ափին և ավարտվում՝ մյուսին։
Արթուրո Սարուխան

Արթուրո Սարուխան (սեպտեմբերի 14, 1963), հայկական ծագմամբ մեքսիկացի դիվանագետ։ Նա միջազգային ռազմավարական խորհրդատու է Վաշինգտոնում և միջազգային գիտնականների պատվավոր դիվանագետ Վուդրո Վիլսոնի կենտրոնում։ 2007 թվականի հունվարի 27-ից 2013 թվականի հունվարի 10-ը ԱՄՆ-ում Մեքսիկայի դեսպանն էր։


== Ծանոթագրություններ ==
Իսպանական կոյաբզեզ

Իսպանական կոյաբզեզ (լատ.՝ Copris hispanus), կոյաբզեզների ենթաընտանիքին պատկանող միջատի տեսակ։


== Արտաքին տեսք ==
Մարմնի երկարությունը կազմում է 16-30 մմ։ Ունեն խոշոր, խիստ ուռուցիկ, սև և վեր ցցված գլուխ, ինչպես նաև թեթևակի փայլով և ավելի մեղմ գունավորմամբ վերնաթևեր։ Ստորին վերջույթների ծայրամասային հատվածներում նկատելի է կարմրաշագանակագույն երանգով մազիկներ։
Միջտեսակային սեռական դիմորֆիզմը բավականին ակնառու կերպով արտահայտված է։ Արու տեսակի միջատների գլխի հատվածը շատ ավելի ընդարձակ է, իսկ գանգային կորությունը՝ ավելի ծավալուն։ Մարմնի վրա կան ընդգծուն բծեր, որոնք միաձուլվում են միջատի արտաքին սևության հետ։ Ունեն կորընթարդ թևեր, որոնց միջոցով կարողանում են թռչել։ Դիմային հատվածում ունեն նաև ակնբախ ատամիկներ։
Էգերը չափերով համեմատաբար ավելի փոքր են։ Գլխավոր տարբերությունը դա գանգային կորությունն է, որը էգերի մոտ շատ ավելի թույլ է արտահայտված։


== Տարածվածություն ==
Իսպանական կոյաբզեզների տարածվածության արեալը բավականին ընդգրկուն է և ներառում է երեք աշխարհամասեր՝ Եվրոպա, Ասիա և Աֆրիկա։
Արևելյան շրջաններում տարածված են Ուկրաինայում, Ղրիմում, Հարավային Կովկասում (Հայաստանում, Վրաստանում, Ադրբեջանում), ամբողջ Միջին Ասիայում, Ղազախստանում (նույնիսկ բարձրալեռնային շրջաններում) մինչև Պակիստան։ Կան տեղեկություններ, որ Հնդկաստանում միջատները չեն հանդիպում։
Ավելի արևմուտք՝ հանդիպում են Արևմտյան Եվրոպայի հարավային շրջաններում, մասնավորապես՝ Ֆրանսիայում, Իտալիայում, Իսպանիայում և Գերմանիայում։ Իսպանիայում չափազանց մեծ տարածվածության պատճառով տեսակը կոչվում է Coprus hispanus (թարգմանաբար՝ «իսպանական կոյաբզեզ»)։ Հանդիպում է նաև Հյուսիսային Աֆրիկայում և Մերձավոր Արևելքում՝ Մարոկկոյում, Ալժիրում, Լիբիայում, Եգիպտոսում, Արաբական թերակղզում, Թուրքիայում, Իրանում և Աֆղանստանում։ Հայաստանի տարածքում վերջինիս տարածվածության արեալները հստակ առանձնացված չեն։


== Բազմացում և զարգացում ==
Իսպանական կոյաբզեզները բազմանում են ձվադրությամբ։ Տարեկան տալիս են 1 կամ մի քանի սերունդ։ Վերջիններս խնամում են նորածին սերնդին։


== Նշանակություն ==
Իսպանական կոյաբզեզը վնասատու միջատ է։ Այս տեսակի ներկայացուցիչները փչացնում են բնափայտը, մթերքները, անտառային, պտղատու, բանջարանոցային, հացազգի բույսերը։ Համարվում են նաև ճիճվային, սնկային, մանրէային, վիրուսայինհիվանդությունների փոխանցողներ են։


== Ծանոթագրություններ ==
(3698) Մանինգ

(3698) Մանինգ (անգլ.՝ Manning), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 29-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,244417 ա. մ., առավելագույնը մոտենում է 1,8125 ա. մ. հեռավորության վրա և հեռանում 2,6764 ա. մ.։ Արեգակի շուրջ մեկ ամբողջական պտույտ է կատարում 1228,16 երկրային օրվա ընթացքում, իր ուղեծրով շարժվելով միջինում 0,293122 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3698) Մանինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսլա Մայոր (կղզի)

Անվան այլ կիրառումների համար տե՛ս՝ Իսլա Մայոր (այլ կիրառումներ)

Իսլա Մայոր (իսպ.՝ Isla Mayor) կամ Իսլա դել Բարոն (իսպ.՝ Isla del Barón) կղզի Մար Մենոր ծովածոցում։ Բարոն դե Բենիֆայնոն Նեանուդեհարի ոճով պալատ է կառուցել այստեղ։ Այդ է պատճառը, որ կղզին կոչվում է նաև Իսլա դել Բարոն։ Այն զբաղեցնում է 0,94 կմ² տարածք։


== Աշխարհագրություն ==
Կղզու մակերեսը 94 հեկտար է, բարձրությունը 104 մետր։ Այն ոչ միայն տարածքով ամենամեծն է Մար Մենորի ծոցում, այլև ամենաբարձր կետն է։ Արևմուտքում տեղակայված է Պերդիգերա կղզին, որը երկրորդն է կղզիների շարքում։ Երկրաբանորեն իրենից ներկայացնում է Ստրատոհրաբուխ մնացորդների տեղ։
Կղզու վրա աճում են ոչ բարձր ծովային արմավենիներ և Խամերոփսներ։ 1986 թվականից Մայորը հանդիսացել էր անբացահայտ այծյամների, ինչպես նաև՝ գիշատիչ ծովային թռչունների բնակավայր։ Կղզու հասանելիությունը սահմանափակ է, այցելելու համար այս և հարակից կղզիներ, պարտադիր է ստանալ թույլատվություն։


== Ծանոթագրություններ ==
Ասիվ Չերշոր

Ասիվ Չերշոր (ռուս.՝ Асыв-Черьшор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեր Իժեմսկայա գետի աջ ափին՝ 16 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075663
Կոդը ըստ հիդրոլոգիական հետազոտության (ՌԴ) — 103007566
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մուրավլյովկա (գյուղ, Լիվենսկի շրջան)

Անվան այլ կիրառումների համար տե՛ս՝ Մուրավլյովկա (այլ կիրառումներ)Մուրավլյովկա (ռուս.՝ Муравлёвка), գյուղ Ռուսաստանի Օրյոլի մարզի Լիվենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպաս (գյուղ, Կարդիմովսկի շրջան)

Անվան այլ կիրառումների համար տե՛ս՝ ՍպասՍպաս (ռուս.՝ Спас), գյուղ Ռուսաստանի Սմոլենսկի մարզի Կարդիմովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրիվենտո

Տրիվենտո (իտալերեն՝ Trivento), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 5200 մարդ, բնակչության խտությունը կազմում է 73 մարդ/կմ²։ Զբաղեցնում է 73 կմ² մակերես։ Փոստային ինդեքս՝ 86029, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 87341
Էլեկտրոնային փոստ՝ comunetrivento@tin.it
Պաշտոնական կայք՝ http://www.comunetrivento.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իզոնիազիդ/պիրիդօքսին/սուլֆամետօքսազոլ/տրիմետոպրիմ

Իզոնիազիդ/պիրիդօքսին/սուլֆամետօքսազոլ/տրիմետոպրիմ (INH/B6/CTX), մի քանի դեղամիջոցների ֆիքսված դեղաչափ է, որը կիրառվում է ՁԻԱՀ-ի ժամանակ օպորտունիստական վարակների կանխարգելման համար։ Այն միավորում է իզոնիազիդը, պիրիդօքսինը, սուլֆամետօքսազոլը և տրիմետոպրիմը։ Այն հատկապես օգտագործվում է տուբերկուլոզի, տոքսոպլազմոզի, թոքաբորբի, մալարիայի և իզոսպորիազի կանխարգելման համար։ Այն օգտագործվում է պերօրալ։
Կողմնակի ազդեցությունները ներառում են կենտրոնացման դժվարությունը, համրությունը, փսխումը և ցանը։ Ծանր կողմնակի ազդեցություններից է լյարդի խնդիրները։ Պետք է զգուշությամբ կիրառել գլյուկոզ-6-ֆոսֆատ դեհիդրոգենազայի պակաս ունեցող մարդկանց մոտ։ Դեռ հստակ ուսումնասիրված չէ, բայց հղիության ժամանակ կիրառելու դեպքում խնդիրներ չեն առաջանում։
Այն ԱՀԿ դեղամիջոցների ցանկում է, որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ 2016 թվականի տվյալներով, զարգացող երկրներում մեկ տարվա կիրառման դեպքում արժեքը 15$ է։ Չնայած դեղի արդյունավետությունը թույլ է տալիս օգտագործել ավելի քիչ դեղահաբեր, սակայն այդ տարբերակի կիրառման դեպքում հայտնի չէ բուժման արդյունավետությունը։ Այլ հետազոտություններ ցույց են տվել, որ ֆիքսված դեղաչափերի կիրառումը արդյունավետ է այդ դեպքում։


== Ծանոթագրություններ ==
Ժպտացեք (ֆիլմ)

Ժպտացեք (վրաց.՝ გაიღიმეთ, ֆր.՝ Souriez), 2013 թվականին ռեժիսոր Ռուսուդան Չկոնիայի կողմից նկարահանված ֆիլմ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում։


== Սյուժե ==
«Ամենակարևորը հոգու գեղեցկությունն է, սա մայրերի գեղեցկության մրցույթ է։ Եվ այսպես, վրացի մայրեր, խնդրում եմ, ժպտացեք»։ Թբիլիսի, Վրաստան, 2010 թվական։ Տասը մայրերից յոթն աղքատ են, ամեն կերպ ջանում են 3 երեխա ունեցող մայրերի համար կազմակերպված գեղեցկության մրցույթում, որի հաղթողն ստանալու է բնակարան, ինչպես նաև 25 հազար դոլար։


== Դերեր ==
Իա Սուխիթաշվիլի
Գիա Ռոյինիշվիլի
Օլգա Բաբլուանի
Թամունա Բուխնիկաշվիլի
Նանա Շոնիա
Շորենա Բեգաշվիլի
Մակա Չիչուա
Էկա Կարթվելիշվիլի
Լելա Մեթրևելի
Լա Նինիձե
Բեկա Էլբախիձե


== Մրցանակներ ==
Ժյուրիի հատուկ մրցանակ, Անթալիայի միջազգային կինոփառատոն, Թուրքիա, 2012 թ.
«Ոսկե Անտիգոնե» (լավագույն խաղարկային ֆիլմ), Cinռmed միջազգային կինոփառատոն, Մոնպելյե, Ֆրանսիա, 2012 թ.
Ժյուրիի «Դոն Կիխոտ» մրցանակ, «Մութ գիշերներ» կինոփառատոն, Տալլին, Էստոնիա, 2012 թ.
Ժյուրիի հատուկ հիշատակում, Թբիլիսիի միջազգային կինոփառատոն, 2012 թ., CICAE-ի մրցանակ, Վիլնյուսի միջազգային կինոփառատոն, 2013 թ.


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Keep Smiling
Georgia ‘Smiling’ for Oscar
Keep Smiling Directed by Rusudan Chkonia Archived 2015-03-29 at the Wayback Machine.
Սալմադին

Սալմադին, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Սամոսատ քաղաքից 35 կմ հյուսիս-արևելք, Եփրատ գետի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օրլովա Բալկա

Օրլովա Բալկա (ուկրաիներեն՝ Орлова Балка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Օրլովա Բալկա գյուղում բնակվում էր 67 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Կարմիրշալյան

Վլադիմիր Դավթի Կարմիրշալյան (մարտի 2, 1952(1952-03-02), Վաղարշապատ, Հայկական ԽՍՀ, ԽՍՀՄ), հայ դիվանագետ։


== Կրթություն ==
1959-1969 թթ. - սովորել և ավարտել է Էջմիածնի Մ. Գորկու անվան ռուսական դպրոցը։
1970-1974 թթ. - սովորել է ԽՍՀՄ արտաքին գործերի մինիստրության Մոսկվայի միջազգային հարաբերությունների պետական ինստիտուտի միջազգային ժուռնալիստիկայի ֆակուլտետում։
1974-1976 թթ. - սովորել և ավարտել է Լոմոնոսովի անվան Մոսկվայի պետական համալսարանի ժուռնալիստիկայի ֆակուլտետի միջազգային ժուռնալիստիկայի բաժինը։
1989-1991 թթ. - սովորել և գերազանցությամբ ավարտել է ԽՍՀՄ արտաքին գործերի մինիստրության դիվանագիտական ակադեմիան։


== Դիվանագիտական ծառայությունը ==
1977-1978 թթ. - Հայկական ԽՍՀ արտաքին գործերի մինիստրության քաղաքական տեղեկատվության բաժնի երկրորդ քարտուղար։
1978-1985 թթ. - Հայկական ԽՍՀ արտաքին գործերի մինիստրի օգնական։
1985-1989 թթ. - Վիետնամում ԽՍՀՄ գլխավոր հյուպատոսության փոխհյուպատոս, ապա՝ հյուպատոս։
1991-1992 թթ. - ՀՀ արտաքին գործերի նախարարության առաջին գլխավոր վարչության տնօրեն։
1992-1994 թթ. - ՀՀ արտաքին գործերի նախարարության Լատինական Ամերիկայի վարչության տնօրեն։
1994-1995 թթ. - ՀՀ արտաքին գործերի նախարարության միջազգային կազմակերպությունների վարչության տնօրեն։
1995-1998 թթ. - Ժողովրդավարության և մարդու իրավունքների ազգային կենտրոնի գործադիր տնօրեն, ապա՝ գլխավոր տնօրեն։
1998-2000 թթ. - ՀՀ արտաքին գործերի նախարարի խորհրդական մարդու իրավունքների հարցերով։
1998-2000 թթ. - ՀՀ Նախագահին առընթեր մարդու իրավունքների հանձնաժողովի անդամ։
2000-2006 թթ. - Դանիայում, Նորվեգիայում, Շվեդիայում և Ֆինլանդիայում Հայաստանի Հանրապետության արտակարգ և լիազոր դեսպան։
2006-2012 թթ. - Արգենտինայում, Ուրուգվայում և Չիլիում Հայաստանի Հանրապետության արտակարգ և լիազոր դեսպան։
2012 թ. ապրիլի 10-ին ՀՀ Նախագահի հրամանագրով ազատվել է Արգենտինայում, Ուրուգվայում և Չիլիում Հայաստանի Հանրապետության արտակարգ և լիազոր դեսպանի պարտականություններից։
2013 թվականից ՀՀ արտաքին գործերի նախարարության հյուպատոսական վարչության պետն է։
2019 թվականի ապրիլի 26-ին նշանակվել է Իսպանիայի Թագավորությունում Հայաստանի Հանրապետության արտակարգ և լիազոր դեսպան (նստավայրը՝ Մադրիդ)։ 2020 թվականի հուլիսի 16-ին, համատեղության կարգով, նշանակել Անդորրայի Իշխանապետությունում Հայաստանի Հանրապետության արտակարգ և լիազոր դեսպան (նստավայրը՝ Մադրիդ)։


== Պարգևներ և կոչումներ ==
Ազատարար Սան-արտինի Մեծ Խաչի աստիճանի շքանշան (Արգենտինա)։
ՀՀ վարչապետի շնորհակալագիր։
Ֆրիտյոֆ Նանսենի մեդալ։
Արտակարգ և լիազոր դեսպան (2009)։Ամուսնացած է, ունի երկու զավակ։ Տիրապետում է ռուսերեն, անգլերեն և իսպաներեն լեզուներին։


== Ծանոթագրություններ ==
Արաց (դիցաբանություն)

Անվան այլ կիրառումների համար տե՛ս՝ Արաց (այլ կիրառումներ)Արացը Հայկ Աղեղնավորի ուստրերից է եղել։
Ըստ առասպելների, նրա յոթնածալ խարտյաշ գանգուրները մի քանի հրասախի վրա հալեցնում էին ձյունն ու սառույցը, ցուրտն ու սառնամանիքը դարձնում հաճելի եղանակ։ Հայոց աշխարհի ամենադժվարանցնելի կողմերում նա էր մարդկանց ուղեկցում և առաջնորդում։


== Աղբյուրներ ==
Իվանա Միլիչևիչ

Իվանա Միլիչևիչ (սերբախորվաթ․՝ Ivana Miličević, ապրիլի 26, 1974(1974-04-26), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), խորվաթական ծագում ունեցող ամերիկացի դերասանուհի և մոդել։


== Կենսագրություն ==
Ծնվել է 1974 թվականի ապրիլի 26-ին Սարաևոյում (Բոսնիա և Հերցեգովինա)` խորվաթական ընտանիքում։ Հինգ տարեկան հասակում, ընտանիքի հետ միասին, հեռացել է Հարավսլավիայից։ Մանկության տարիներին ապրել է Միչիգանում, դպրոցական արձակուրդների ժամանակ հայտնվել է Չիկագոյում նորաձևության ամսագրերի նկարահանումներին, որտեղից էլ սկսվել է մոդելային կարիերան։ 1992 թվականին՝ դպրոցն ավարտելուց հետո, Իվանան տեղափոխվել է Լոս Անջելես։ Դերասանուհի դառնալու երազանքն իրականացել է սթենդափ շոուներից մեկում։ 1996 թվականին Իվանան խաղացել է Ջերիի նախկին ընկերուհու դերը «Ջերի Մագուայր» ֆիլմում՝ Թոմ Քրուզի հետ։ Հետագայում խաղացել է այնպիսի հայտնի ֆիլմերում, ինչպիսիք են «Վանիլային երկինք» (2001), «Երկնքի և երկրի միջև» (2005)։ 2006 թվականին մեծ առաջընթաց է գրանցվել նրա դերասանական կարիերայում. դերասանուհին խաղացել է Ջեյմս Բոնդի հակառակորդ Լի Շիֆրի ընկերուհիներից մեկի դերը «Կազինո Ռոյալ» ֆիլմում։ 2008 թվականին թողարկվել է «Անպիտան պաշտպանություն» կատակերգությունը, որտեղ Իվանա Միլիչևիչը խաղացել է հիմնական դերերից մեկը։
Խաղացել է Դաշա Ֆեդորովիչի, խորհրդային կապավոր սպայի դերեր, ինչպես նաև համակարգչային Command & Conquer: Red Alert 3 և դրա շարունակություն Command & Conquer Red Alert 3: Uprising խաղերի վիդեոցուցադրութուններում։
2010 թվականին հայտնվել է «Հավայներ 5.0» սերիալում, իսկ 2011 թվականին՝ «Որքա՞ն են» (անգլ.՝ What's Your Number?)։
Կրտսեր եղբայրը՝ Թոմիսլավ Միլիշևիչը, «30 Seconds to Mars» այլընտրանքային ռոք խմբի կիթառահարն է։


== Ֆիլմագրություն ==


== Ծանոթագրություններ ==


== Արտաքին հղումներ ==
Իվանա Միլիչևիչ Internet Movie Database կայքում
Քասըրգա հրթիռային համակարգ

T-300 Քասըրգա - թուրքական ROKETSAN ընկերության կողմից արտադրված հրթիռային կայանք։ Համակարգը զինված է 300 մմ տրամագծով չորս հրթիռներով և կարող է խոցել մինչև 120 կմ հեռավորության վրա գտնվող ցամաքային թիրախներ։ 


== Բնութագիր ==

Հրթիռների երկարությունը 4,7 մ է, քաշը՝ մոտավորապես 524 կգ։ Առկա են նաև կասետային մարտագլխիկներ։ Տիպիկ Քասըրգա մարտկոցային համակարգերը բաղկացած են հրամանատարաշտաբային մեքենայից, 6-9 կայանքներից (F-302T) և նույն թվով համալրման և վերալիցքավորման մեքենաներից։ Հրթիռը կարող է հասնել մինչև 30,000 մ բարձրության՝ առավելագույնը 4․2 մախ արագությամբ։ Հրթիռներն օգտագործում են կոշտ վառելիք և սովորաբար ունենում են բեկորաֆուգասային մարտագլխիկ, որը բաղկացած է լինում 26․000 պողպատե գնդերից։
T-300 Քասըրգա ՀԿ-ն (նաև TRG-300) հիմնված է չինական WS-1B հրթիռների կառուցվածքի վրա,, որոշ մոդիֆիկացիաների են ենթարկվել հրթիռային կայանքը, որը նույնպես նման է WS-1B կայանքին։ Թուրքական ցամաքային ուժերում 302 մմ-անոց T-300 Քասըրգա ՀԿ—ն ապահովում է հեռահար կրակ։ 
T-300 Քասըրգա ՀԿ-ն բաղկացած է երկու հիմնական մասերից՝ կայանքն (T-300) ու հրթիռները (TR-300)։ Հրթիռային կայանքը հիմնված է գերմանական արտադրության MAN Diesel (6×6) 26.372 տաս անիվանի արտաճանապարհային բեռնատարի վրա։ Մեքենայի մարտական դիրքը 4 հրթիռների հետ միասին կազմում է 23 տոննա։ Կայանքի խցիկի պատուհաններն ունեն փեղկեր, որոնք իջեցվում են հրթիռը արձակելուց։ Այն ծառայում է նաև որպես T-122 կայանքի հարթակ թուրքական ցամաքային ուժերի հրամանատարության համար (F-302T): 


== Պատմություն ==
1997 թիվ թ․ պայմանագիր է ստորագրվել չինական CPMIEC ընկերության հետ WS-1 համակարգի հետագա մոդելների համատեղ մշակման և արտադրման նպատակով։ Քասըրգա համակարգն առաջին անգամ շահագործվել է 2000 թիվ թ․։
2016 թիվ թ․ T-300 Քասըրգա համակարգը վաճառվել է Ադրբեջանին։ 
2019 թիվ թ․ մարտին թուրքական ROKETSAN ընկերությունը պայմանագիր է կնքել Բանգլադեշի հետ՝ վերջինիս միջին հեռավորության հրթիռային կայանքներ մատակարարելու նպատակով։


== Սպառազինություն ==
 Ադրբեջան
 Թուրքիա
 Բանգլադեշ


== Ծանոթագրություններ ==
Ալիջորա

Ալիջորա, լեռնագագաթ Թուրքիայում, Շապին Գարահիսարից մոտ 50 կմ արևելք։


== Ծանոթագրություններ ==
Արծաթե օր

Աշոտ Ավդալյանի երկրորդ բանաստեղծական ժողովածուն։ Ժողովածուն տպագրության է հանձնվել 1981 թ., սակայն լույս է տեսել միայն 1984։ Ժողովածուն կազմված է երեք բանաստեղծական շարքերից՝ «Առավոտ», «Որմնանկար» և «Խմբերգ»։ Մեկ օրվա մեջ տեսնել կյանքը, մեկ օրվա մեջ խտացնել կյանքի գեղագիտական ընկալումները և այդ դիտակետից քննել ժողովրդի ապրելակերպը, ծեսերն ու ավանդույթները, ազգային նկարագիրը, անցյալի ու ներկայի աղերսները։ Եվ բանաստեղծել օրվա մասին ըստ մարդու և ժամանակի ընթացքի տարբերիչ առանձնահատկությունների, որոնք տվյալ դեպքում կազմում են Առավոտը, Որմնանկարը և Խմբերգը՝ սիմվոլիկ այն ընկալումները, որ բնորոշ են նկարչական-պատկերային մտածողությանը։ Այդ Ամենն էլ թելադրում է լեզվական արտահայտչական որոնումներ և փորձեր՝ հարազատ մնալու առաջադրվող գեղագիտական խնդիրներին։


== Ծանոթագրություններ ==
Բուդաքլի (Ադանայի նահանգ)

Անվան այլ կիրառումների համար տե՛ս՝ Բուդաքլի (այլ կիրառումներ)Բուդաքլի, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Տրանսպլանտացիա

Օրգանի կամ հյուսվածքի փոխպատվաստումը օրգանիզմի մի մասից մյուսում կամ մի կենդանուց մյուսին կոչվում է տրանսպլանտացիա ։ Այն օրգանիզմը, որից վերցնում են տվյալ օրգանը կամ հյուսվածքը, կոչվում է դոնոր, իսկ օրգանիզմը, որին պատվաստում են՝ ռեցիպիենտ
Փոխպատվաստման համար վերցրած օրգանը կոչվում է տրանսպլանտատ։
Տարբերում են աուտոտրանսպլանտացիա, երբ փոխպատվաստումը կատարում են նույն օրգանիզմում՝ մարմնի մի մասից մյուսում։ Ալլոտրանսպլանտացիա-փոխպատվաստումը կատարում են նույն տեսակին պատկանող մի անհատից մյուսին։
Քսենոտրանսպլանտացիա, երբ դոնորը և ռեցիպիենտը պատկանում են տարբեր տեսակներին։
Տրանսպլանտացիայի հաջողությունը հիմնականում պայմանավորված է օրգանիզմի իմունոլոգիական ռեակցիայից, որն առաջանում է դոնորի և ռեցիպիենտի ոչ միանման անտիգենային կազմությունից։
Աուտոտրանսպլանտացիայի դեպքում տրանսպլանտը, որպես անտիգեն, նույնն է, ինչ ռեցիպիենտինը, ուստի իմունոլոգիական ռեակցիա չի առաջանում։ Տարբեր օրգանիզմների միջև կատարվող տրանսպլանտացիան առաջացնում է իմունային ռեակցիա տարբեր անտիգեների առկայության պատճառով։
Մոնոզիգոտ երկվորյակների անտիգենային նմանության շնորհիվ նրանց միջև տրանսպլանտացիան հաջող է ընթանում։ Վերոհիշյալ պատճառից քսենոտրանսպլանտացիան հնարավոր է իրականացնել միայն որոշ անողնաշարավոր կենդանիների մոտ։
Ինչպես արդեն նշվեց, դոնորից վերցրած տրանսպլանտը ռեցիպիենտի համար համարվում է օտարածին նյութ (անտիգեն), որը պատճառ է դառնում հակամարմինների առաջացման (իմունային ռեակցիա)։ Դա է պատճառը, որ ալլոտրանսպլանտացիայի դեպքում ռեցիպիենտի օրգանիզմում տրանսպլանտը կարճատև սերտաճելուց հետո անջատվում է։


== Գրականություն ==
Սիսակյան Ս․ Հ․, Ընդհանուր և բժշկական կենսաբանություն, Երևան 2006 թվական, Զանգակ տպագրատուն, էջ 282
Տրեպոլսկի

Տրեպոլսկի (ռուս.՝ Трепольский), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 474 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Մարտինով

Անվան այլ կիրառումների համար տե՛ս՝ Մարտինով (այլ կիրառումներ)Ալեքսանդր Եվստաֆեիչ Մարտինով (հուլիսի 8 (20), 1816, Սանկտ Պետերբուրգ, Ռուսական կայսրություն - օգոստոսի 16 (28), 1860, Խարկով, Ռուսական կայսրություն), ռուս դերասան։ Ռուս, բեմական ռեալիզմի հիմնադիրներից։
1827-1835 թվականներին սովորել է Պետերբուրգի թատերական ուսումնարանում, սկզբում՝ Շ․ Դիդլոյի բալետի, ապա՝ Պ․ Ա․ Կարատիզինի դրամատիկական դասարաններում։ 1836 թվականից աշխատել է Ալեքսանդրյան թատրոնում։ Մարտինովը կատարել է բազմաթիվ դերեր վոդևիլներում՝ դրսևորելով դիմախաղի, ժեստի մեծ վարպետություն։ Վ․ Գ․ Բելինսկին, բարձր գնահատելով Մարտինովի արվեստը, հատկապես ընդգծել է Սինիչկինի (Դ․ Տ․ Լենսկու «ԼԱ Դուրիչ Սինիչկին», 1840) դերակատարումը։ Մարտինովի ստեղծագործության երգիծական ուղղվածությունն ավելի վառ արտահայտվել է Ն․ Գոգոլի պիեսներում (Իդեստակով, «Ռեիզոր», 1843 են)։ Մարտինովի ստեղծագործական նոր շրջանն սկսվել է Ի․ Ս․ Տուրգենեի և Ա․ Օսարովսկու պիեսների կերպարների անձնավորումներով։ Հոգեբանական ռեալիզմի խոշոր նվաճում է եղել Մոշկինի (Տուրգեննի «Ամուրի», 1859) դերակատարումը։ Ռուս թատրոնի պատմության մեջ անջնջելի հետք է թողել Մարտինովի Տիխոնը (Ա․ Օսարովսկու «Ամպրոպ», 1859)՝ դաժան ռեժիմից կործանված մարդու կերպարը։ Խաղացել է 600-ից ավելի դեր՝ սուր երգիծական գրոտեսկային կոմիզմից երբեմն հասնելով ողբերգության։


== Ծանոթագրություններ ==
Գումարտակ (ֆիլմ)

Անվան այլ կիրառումների համար տե՛ս՝ Գումարտակ (այլ կիրառումներ)Գումարտակ (այլ անվանում՝ «Մահվան գումարտակ»), լիամետրաժ դասական ֆիլմ՝ նվիրված կանանց մահվան գումարտակին, որն ստեղծվել է Առաջին համաշխարհային պատերազմի ժամանակ։ Ֆիլմը կինովարձույթի է հանձնվել 2015 թվականի փետրվարի 20-ի։


== Սյուժե ==
Ֆիլմը պատմում է Առաջին համաշխարհային պատերազմի վերջում՝ 1917 թվականի ամռանը կանանց մահվան առաջին խմբի ստեղծման մասին, որը ղեկավարում էր ենթասպա, հետո փոխտեղակալ Մարիա Բոչկարյովան։ Բազմակողմանի պատրաստվածությունից հետո կին֊զինծառայողները 1917 թվականի հունիսի 21-ին մեկնում են Արևմտյան ռազմաճակատ, Բելառուս, որտեղ տեսնում են թե ինչ քաոս և անկարգություն է տիրում ռուսական զորքերում։


== Գաղափար ==
Գաղափարը ծագել է «Բրեստի ամրոց» ֆիլմի նկարահանումների ընթացքում։ Պրոդյուսեր Իգոր Ուգոլնիկովը, հետաքրքրված Հայրենական մեծ պատերազմի պատմությամբ, մտածեց ցույց տալ Բրեստի կայազորի կանանց ճակատագիրը, որոնք գերի են վերցվել։ Արդյունքում նրանք այդ մտքից հրաժարվեցին, սակայն այն վերածվել է Առաջին համաշխարհային պատերազմի ժամանակ կանանց բաժին ընկած ճակատագրի սյուժեի, երբ պատմության մեջ առաջին անգամ ռազմական ստորաբաժանումներում կանայք միավորվել են՝ կազմելով Մարիա Բոչկարյովայի կանանց մահվան գումարտակը։


== Ստեղծում ==


=== Նկարահանումներ ===
Ֆիլմը նկարահանվել է Պսկովի շրջանում (գյուղ Բուգրովո և Լասկովսկոյե բնավայրում) 2013 թվականի աշնանը և Սանկտ Պետերբուրգում՝ 2014 թվականի գարնանը։


== Պրեմիերայի ցուցադրություն ==
Փետրվարի 16-ին - Մինսկ, Պսկով
Փետրվարի 17-ին - Սանկտ Պետերբուրգ
Փետրվարի 19-ին - Մոսկվա
Մարտի 8-ին - Սերբիա, Բելգրադ, Գերմանիա
Փետրվարի 24-ին - ֆիլմը նկարահանող խմբի հանդիպումը Վլադիմիր Պուտինի հետ։


== Ծանոթագրություններ ==
Միցկյուլա

Միցկյուլա (էստ․՝ Mõtsküla), գյուղ Էստոնիայի Պիլվամաա նահանգի Ահյա շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բերյոզովոյի շրջան

Բերյոզովոյի շրջան (ռուս.՝ Берёзовский район), մունիցիպալ շրջան Ռուսաստանի Դաշնության Խանտի-Մանսիական ինքնավար օկրուգում։
Ստեղծվել է 1923 թվականին։ Վարչական կենտրոնը՝ Բերյոզովո։


== Աշխարհագրություն ==
Շրջանի տարածքի մակերեսը կազմում է 90000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26316 մարդ։ Բնակչության խտությունը կազմում էր 0,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պոլիիզոբուտիլեններ

Պոլիիզոբուտիլեններ, [-C(CH3)2-CH2-]n, իզոբուտիլենի պոլիմերները։ Մածուցիկ հեղուկներ են (մոլային զանգվածը՝ 10000—50000 հազար) կամ կաուչուկակերպ ամորֆ նյութեր (մոլային զանգվածը՝ 70000-225000 հզ․)։ Մինչև 350 °C տաքացնելիս չեն քայքայվում, 185-200 °C-ում փափկում են։ Առաձգական են (մինչև-50 °C), գազաանթափանց։ Լավ դիէլեկտրիկներ են։ Կայուն են թթուների, ալկալիների, աղերի լուծույթների նկատմամբ։ Արևի և ուլտրամանուշակագույն ճառագայթներ ի ազդեցությամբ քայքայվում են։ 100 °C-ից բարձր ջերմաստիճաններում Պոլիիզոբուտիլենների մեխանիկական հատկությունները վատանում են։ Լուծելի են ածխաջրածիններում, նրանց հալոգենածանցյալներում, եթերներում։ Պոլիիզոբուտիլենները ստանում են մոնոմերի իոնական պոլիմերմամբ (-80 °C-ից մինչև-100 °C)։ Հեշտությամբ համատեղվում են կաուչուկների, պոլիէթիլենի, պոլիվինիլքլորիդի և ֆենոլմրջնալդեհիդային խեժերի հետ։ Օգտագործվում են քիմիական սարքավորումները երեսպատելու, էլեկտրամեկուսիչներ, սոսինձներ, ջրանթափանց գործվածքներ հերմետիկացնող բաղադրություններ են պատրաստելու համար։
Խորոզ

Խորոզ, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Բիթլիս քաղաքից 41 կմ հարավ-արևելք։
XX դարի սկզբին ուներ 118 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դեղթափ

Դեղթափ, Ագտաղ, Աղդայի լեռ, Աղդաղ, Աղտայի լեռ, Դեղտաբ, Թուղատ, Սպիտակ լեռ, լեռ Հայկական լեռնաշխարհում՝ Բյուրակն բարձրավանդակի հյուսիսային մասում։ Հարավում միանում է Խալիաս լեռանը, իսկ արևելքում հասնում է մինչև Արածանիի հովիտը։ Կրաքարային է, սպիտակ տեսքով (այստեղից էլ նրա անվանումը)։ Բուսականությունը շատ աղքատ է, խիստ սակավաջուր։ Բարձրությունը մոտ 1900 մետր է։


== Ծանոթագրություններ ==
Google Play Music

Google Play Music, երաժշտության և ձայնարկության հոսքային հաղորդման ծառայություն և երաժշտության առցանց պահոց, որը ղեկավարվում է Google-ի կողմից։ Ծառայությունը ներկայացվել է 2011 թվականի մայիսի 10-ին և հրավերների վրա հիմնված վեցամսյա բետա-ժամանակահատվածից հետո հասանելի դարձել հանրության համար նոյեմբերի 16-ից։
Ստանդարտ հաշիվ ունեցող օգտատերերը կարող են իրենց անձնական գրադարաններից անվճար բեռնել և լսել մինչև 50 000 երգ։ YouTube Red-ի հետ համատեղ վաճառվող «Ամեն ինչ ներառված է» բաժանորդագրությունը թույլ է տալիս օգտատերերին լսել Google Play Music-ի ցանկի ցանկացած երգ։ Օգտագործողները կարող են իրենց գրադարանի համար ձեռք բերել լրացուցիչ երգեր Google Play-ի երաժշտական խանութի միջոցով։ Համացանցին միացված սարքերի համար երաժշտություն լսելուց բացի Google Play Music բջջային հավելվածները թույլ են տալիս պահպանել և լսել երաժշտությունը ավտոնոմ ռեժիմում։


== Առանձնահատկություններ ==


=== Ստանդարտ հաշիվ ===
Google Play Music-ը բոլոր օգտատերերին անվճար տրամադրում է մինչև 100 000 ֆայլ պահպանելու հնարավորություն։ Օգտատերերը կարող են լսել երգեր վեբ նվագարկիչի ծառայության և բջջային հավելվածի միջոցով։ Ծառայությունը ստուգում է օգտագործողի հավաքածուն և համադրում ֆայլեր Google-ի ցուցակում, որոնք կարող են փոխանցվել կամ բեռնվել մինչև 320 Կբիթ/վայրկյան արագությամբ։ Ցանկացած ֆայլ, որը չի համադրվում, վերբեռնվում է Google-ի ծառայություն հոսքային փոխանցման կամ կրկնակի բեռնման համար։ Google Play Store-ի միջոցով ձեռք բերված երգերը չեն ենթարկվում 50 000 երգի սահմանափակմանը։
Ներբեռնելու համար աջակցվող ֆայլի ձևաչափերն են՝ MP3, AAC, WMA, FLAC, Ogg կամ ALAC։ Փոխարկումից հետո ֆայլերը կարող են ունենալ մինչև 300 ՄԲ ծավալ։
Օֆլայն լսելու համար երգերը կարելի է ներբեռնել բջջային հավելվածում։


=== Պրեմիում օգտատերեր ===
Google Play Music-ի վճարովի բաժանորդագրության շնորհիվ ստանդարտ առաջարկվող ծառայություններից բացի օգտատերերը հնարավորություն են ստանում առանց գովազդի լսելու մինչև 40 միլիոն երգ։ Նոր օգտատերերին առաջարկվում է մեկանգամյա օգտագործման 30-օրյա անվճար փորձնական տարբերակ Google Play Music-ին բաժանորդագրվելու համար։


=== Հենահարթակներ ===
Համակարգչով կարելի է երաժշտություն լսել Google Play-ի կայքի Google Play Music-ի հատուկ բաժնում։
Սմարթֆոններով և պլանշետներով կարելի է երաժշտություն լսել Android և iOS օպերացիոն համակարգերի համար նախատեսված Google Play Music-ի բջջային հավելվածի միջոցով։ Google Play Music-ի գրադարանից կարող է օգտվել մինչև հինգ սմարթֆոն և մինչև տասը սարքավորում։


== Ծանոթագրություններ ==
Բրաչիլիանո

Բրաչիլիանո (իտալերեն՝ Bracigliano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2004 թվականի մարդահամարի տվյալերի կազմում է 5363 մարդ, բնակչության խտությունը կազմում է 373 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 84082, հեռախոսային կոդ՝ (+39) 081։
Բնակավայրի հովանավորն է համարվում սուրբ Ֆրանցիսկ Ասսիզեցին։ Տոնը նշվում է հոկտեմբերի 4-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հուսյան հեղափոխական շարժում

Հուսյան հեղափոխական շարժում, Հուսյան պատերազմներ, Բոհեմյան պատերազմներ (1419-1437 թվականներին), չեխ Ժողովրդի պայքարը կաթոլիկ եկեղեցու, ֆեոդալական շահագործման և գերմանական բռնատիրության դեմ։ Ֆրիդրիխ էնգելսի բնութագրմամբ «...գերմանական ազնվականության և գերմանական կայսեր գերագույն իշխանության դեմ չեխական ազգային գյուղացիական պատերազմ, որը կրել է կրոնական երանգ»։ Ծագել է ճորտ գյուղացիության և ազնվականության, արհեստավորների և քաղաքայիև պատրիկության միջև դասակարգային հակադրության, ինչպես նաև Չեխիայում գերմանական գաղութացման ուժեղացման պատճառով։ Ուներ հակակաթոլիկական բնույթ, ուղղված էր եկեղեցական հողատիրության աճման (եկեղեցին տիրում էր հողերի 3/4 մասին), հոգևորականների կաշառակերության և սանձարձակության։ ժողովրդական հուզումները տարերայնորեն սկսվեցին Յան Հուսի մահապատժից (1415 թվականին) անմիջապես հետո։ Ապստամբ գյուղացիները սկսեցին խմբվել Տաբոր, Օրեբ, Բերանեկ լեռներում՝ իրենց անվանելով հուսյաններ։ 1419 թվականի հուլիսի 30-ին Յան Ժելիվսկու գլխավորությամբ Պրագայում բռնկած ապստամբությամբ Չեխիայում համատարած զինված պայքար սկսվեց ժողովրդական զանգվածների և ֆեոդալա-կաթոլիկական ուժերի միջև։ Հռոմի պապը և Սիգիզմունդ I կայսրը խաչակրաց հինգ արշավանք (1420 և 1422 թվականների ձմեռ, 1422 թվականիի աշուն, 1427 և 1431 թվականներին) կազմակերպեցին հուսյանների դեմ, սակայն ժողովրդական բանակը, Յան Ժիժկայի (նրա մահից հետո՝ Պրոկոպ Մեծի) գլխավորությամբ ջարդելով թշնամուն, 08.02.1427 թվականին և 1429 թվականին անցավ հակահարձակման, մտավ Ավստրիա, Սաքսոնիա, Բավարիա, Հունգարիա, իսկ 1433 թվականին հասավ մինչև Բալթիկ ծովի ափերը։ Սակայն պայքարի ծավալման հետ խորացավ հակասությունը հուսյանների երկու թևերի՝ չափավորների (բյուրգերություն, շլյախտա, հարուստ արհեստավորներ, մանր ազնվականներ) և արմատական հեղափոխականների (ճորտ գյուղացիություն, քաղաքային չքավորություն) միջև։ Չափավորները (կոչվում էին կալիքսականներ, լատիներեն calix — թաս բառից, քանի որ նրանց հիմնական պահանջներից մեկն աշխարհականների հաղորդությունն էր ոչ միայն հացով, այլև գինով) ցանկանում էին պայքարը սահմանափակել էժան եկեղեցու հաստատմամբ, իսկ արմատական հեղափոխականները (կոչվում էին տաբորականներ, տես Տաբոր) պայքարում էին մասնավոր սեփականության և շահագործման վերացման համար։ Չափավորները, 1434 թվականի Բազելի եկեղեցական ժողովում ֆեոդալա-կաթոլիկական ճամբարից ստանալով զավթած եկեղեցական հողերին տիրելու և հացով ու գինով հաղորդվելու իրավունք, նույն թվականի մայիսի 30-ին ռեակցիայի ուժերի հետ Լիպանի մոտ ջարդեցին տաբորականների բանակը։ 1437 թվականին նվաճվեց տաբորականների վերջին՝ Սիոն ամրոցը։ Չնայած պարտությանը, Հյուսիսային Հեղափոխական Շարժման ուժեղ հարված հասցրեց կաթոլիկ եկեղեցուն, նախադրյալներ ստեղծեց համաեվրոպական Ռեֆորմացիայի համար։
Սան Ֆելիպե դե Ակոնկագուա (նահանգ)

Սան Ֆելիպե դե Ակոնկագուա (իսպ.՝ Provincia de San Felipe de Aconcagua), նահանգ Չիլիի Վալպարաիսո տարածաշրջանում։ Վարչական կենտրոնն է Սան Ֆելիպե քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Սան Ֆելիպե դե Ակոնկագուան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 6 համայնք.

Սան Ֆելիպե
Լյայլյայ
Պուտաենդո
Սանտա Մարիա
Կատեմու
Պանկեուե


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 131 911 մարդ, բնակչության խտությունը կազմում է 49,61 մարդ/կմ²։
Սան Ֆելիպե դե Ակոնկագուա նահանգի տարածքի ընդհանուր մակերեսը կազմում է 2 659,2 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Սան Ֆելիպե դե Ակոնկագուա նահանգի պաշտոնական կայքը (իսպ.)
Օլնոն

Օլնոն (ֆր.՝ Holnon), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն:
Համայնքի INSEE կոդը՝ 02382:


== Բնակչություն ==
2010 թվականի տվյալներով՝ համայնքի բնակչությունը կազմում է 1433 մարդ։ 


== Տնտեսություն ==
2010 թվականին համայնքի 955 աշխատունակ (15-64 տարեկան) բնակիչներից 670-ը տնտեսապես ակտիվ էին, 285-ը՝ ոչ ակտիվ (ակտիվության ցուցանիշը կազմել է 70,2 %, 1999 թվականին եղել է 71,5%)։ 670 տնտեսապես ակտիվ բնակիչներից աշխատում էին 626-ը (325 տղամարդ և 301 կին), գործազուրկ էին 44 մարդ (20 տղամարդ և 24 կին)։ 285 տնտեսապես ոչ ակտիվ բնակիչներից 80-ը եղել են աշակերտներ կամ ուսանողներ, 136-ը՝ թոշակառուներ, 69-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օլնոն (ֆր.)
Ֆուտբոլի Անգլիայի գավաթ 1970-71

Ֆուտբոլի Անգլիայի գավաթ 1970-71 (անգլ.՝ 1970-71 FA Cup), Ֆուտբոլի Անգլիայի գավաթի 90-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Էլինա Բոռն

Էլինա Բոռն (էստ․՝ Elina Born, հունիսի 29, 1994(1994-06-29), Լեհցե, Էստոնիա), էստոնացի երգչուհի։ Ստիգ Ռաստայի հետ «Goodbye to Yesterday» (Հրաժեշտ անցյալին) երգով ներկայացրել է Էստոնիան Եվրատեսիլ 2015 երգի մրցույթում։ Նրանք զբաղեցրին 7-րդ հորիզոնականը՝ հավաքելով 106 միավոր։
Նա նաև փորձել է ներկայացնել Էստոնիան Եվրատեսիլ 2013 երգի մրցույթում իր «Enough» (Բավական) երգով։ Բոռնը մասնակցել է նաև էստոնական «Սուպերսթար» ծրագրի 5-րդ եթերաշրջանին և զբաղեցրել է 2-րդ հորիզոնականը։


== Սինգլներ ==
"Enough" (2012)
"Miss Calculation" (2013)
"Mystery" (2014)
"Goodbye to Yesterday" ( Ստիգ Ռաստայի հետ) (2015)


== Ծանոթագրություններ ==
Փարավոն (այլ կիրառումներ)

Փարավոն, կարող է վերաբերել՝

Փարավոն - Հին Եգիպտոսի թագավորների ժամանակակից անվանումը։
Փարավոն - պատմական դրամա։
Փարավոն - լեհ գրող Բոլեսլավ Պրուսի պատմավեպը։
Անաուրիլանդիա

Անաուրիլանդիա (պորտ.՝  Anaurilândia), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 8461 մարդ՝ 2006 թվականի տվյալներով։ Գրավում է 3 395,540 կմ2 տարածք։ Բնակչության խտությունը կազմում է՝ 2,5 մարդ/կմ2։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 84.208.768,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 10.233,17 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,720 (տվյալները ՄԱԿ-ի զարգացման ծրագրի)։
(2712) Կիտոն

(2712) Կիտոն (անգլ.՝ Keaton), աստերոիդ աստերոիդների հիմնական գոտում։ Հայտնաբերվել է 1937 թվականի դեկտեմբերի 29-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,161919 ա. մ., առավելագույնը մոտենում է 2,0824 ա. մ. հեռավորության վրա և հեռանում 2,2414 ա. մ.։ Արեգակի շուրջ մեկ ամբողջական պտույտ է կատարում 1161,07 երկրային օրվա ընթացքում, իր ուղեծրով շարժվելով միջինում 0,310059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2712) Կիտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաֆաետի Կոտինիու (Բաիա)

Լաֆաետի Կոտինիու (պորտ.՝ Lafaiete Coutinho), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 3356 մարդ՝ 2006 թվականի տվյալներով։ Գրավում է 352,658 կմ2 տարածք։ Բնակչության խտությունը՝ 9,5 մարդ/կմ²։
Քաղաքի տոնը նշվում է փետրվարի 20-ին։


== Պատմություն ==
Քաղաքը հիմնադրվել է 1962 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.926.821,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.035,37 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,607 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային կիսաանապատային է։


== Ծանոթագրություններ ==
Մ 9 ճանապարհ (Հայաստան)

Մ 9 ճանապարհ (M 9), միջպետական նշանակության ճանապարհը, որը հանդիսանում է Հայաստանի Հանրապետության ավտոմոբիլային ճանապարհային ցանցի կարևորագույն հատվածներից մեկը։
ՀՀ միջպետական նշանակության ավտոմոբիլային ճանապարհները նրանք են, որոնք կապում են Հայաստանի Հանրապետության ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։
Մ 9 ճանապարհը ունի 55.8 կմ երկարություն։ Այն Մ 1 ճանապարհը միացնում է Թալին քաղաքին՝ շարունակվելով դեպի Քարակերտ բնակավայր և Հայաստան - Թուրքիա պետական սահման։


== Ծանոթագրություններ ==
Մեդիսոն շրջան (Ֆլորիդա)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.792 կմ² է, բնակչությունը՝ 19.224 մարդ (2010 թ. տվյալներով)։ Շրջկենտրոնն է Մեդիսոն բնակավայրը։ Կազմավորվել է 1827 թ.։
Ռոբինսոն Ստևենեն

Ռոբինսոն Ստևենեն (ֆր.՝ Robinson Stévenin; մարտի 1, 1981(1981-03-01), Լոն-լե-Սոնիե), ֆրանսիացի դերասան, «Խենթ պատմություն» ֆիլմում հանդես է եկել Սողոմոն Թեհլիրյանի դերում։


== Կենսագրություն ==
Ծնվել է 1981 թվականի մարտի 1-ին Լոն-Լե-Սոնյեում։ Նրա հայրը՝ Ժան-Ֆրանսուա Ստևենենը, հայտնի դերասան է։
1986 թվականին՝ 5 տարեկան հասակում, իր առաջին դերն է խաղացել հոր «Կրկնակի պարոնայք» կարճամետրաժ ֆիլմում, իսկ երեք տարի անց նկարահանվել է մեկ այլ  «L’hydrolution» կարճամետրաժ ֆիլմում։
11 տարեկանում՝ 1992 թվականին, նա սկսել է նկարահանվել հեռուստատեսությունում և նաև իր եղբոր՝ Սագամորի հետ խաղացել է «Երեխաների ընդվզումը» ֆիլմում, որի համար Փարիզի կինոփառատոնում ստացել է «Լավագույն դերասան» մրցանակը։ Ռոբինսոնը նաև գլխավոր դեր է խաղացել «Un ballon dans la tête» հեռուստաֆիլմում։
1999 թվականին նա առաջին գլխավոր դերն է խաղացել «Հիմար ծանոթություններ» ֆիլմում, որի համար «Սեզար» մրցանակի է առաջադրվել «Ամենահեռանկարային դերասան» անվանակարգում։ Նկարահանումների ժամանակ Ռոբինսոնը ծանոթացել է Լու Դուայոնի հետ, որի հետ հանդիպել է մինչև 2001 թվականը։
2002 թվականին Ստևենենն արժանացել է «Սեզար» մրցանակի՝ որպես «Ամենախոստումնալից դերասան» «Վատ վարվելակերպ» ֆիլմում իր դերի համար։ Նույն թվականին  փոքր դեր է խաղացել «Երկու» ֆիլմում։ Չնայած ամերիկացի քննադատները նրան անվանել են «ֆրանսիական Մարլոն Բրանդո» մականունով, նա չի ստացել Կոմս Օդոյի դերն անգլիական «Վիկինգներ» սերիալում անգլերենի վատ իմացության պատճառով։
Երեք տարվա բացակայությունից հետո՝ 2006 թվականին, խաղացել է «Իմ գնդապետը» ֆիլմում։ Հաջորդ տարի խաղացել է «Նախորդ գիշերվա երազը» ֆիլմում։ Նաև հանդես է եկել «Ագաթա Քրիստիի խորհրդավոր սպանությունները» հեռուստասերիալի երկրորդ դրվագում։
2009 թվականին Ռոբեր Կետիկյանը հրավիրել է Ստևենենին նկարահանվել իր «Հանցագործների բանակ» ֆիլմում, իսկ 2015 թվականին՝ «Խենթ պատմություն» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Մասլովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՄասլովոՄասլովո (ռուս.՝ Маслово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զենայմ

Զենայմ (ֆր.՝ Zeinheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2013 թվականի դրությամբ կազմում է 201 մարդ, բնակչության խտությունը` 81.71 մարդ/կմ²։ Բնակավայրը զբաղեցնում է 2.46 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 22 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 135 աշխատունակ (15-64 տարեկան)  բնակիչ, որոնցից ակտիվ էին 111-ը, իսկ ոչ ակտիվները` 24։ Ակտիվության ցուցանիշը կազմում է 82,2 %։ 111 աշխատունակ մարդկանցից աշխատել է 105 անձ (60 տղամարդ և 45 կին)։ Գործազուրկ են եղել 6 անձ (2 տղամարդ և 4 կին)։ 24 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թաբուկ

Թաբուկ (արաբ․՝ تبوك‎‎), քաղաք Սաուդյան Արաբիայի հյուսիս-արևելքում, համանուն վարչական շրջանի վարչական կենտրոնը։ Ունի միջազգային օդանավակայան։


== Պատմություն ==
630 թվականի հոկտեմբերին սկսվեց Թաբուկի անարյուն կռիվը, որում արաբական զորքերը մարգարե Մուհամմադի գլխավորությամբ առանց կռվի հաղթեցին Բյուզանդական բանակին։
Քաղաքի տեսարժան վայրերը ներառում են մզկիթ, 1655 թվականի թուրքական ամրոց և Հիջազի երկաթուղային կայարանի շենքը։
Ժամանակակից Թաբուկը դինամիկ փոփոխությունների է ենթարկվում, իրականացվում են տարբեր տնտեսական ծրագրեր, քաղաքը լայն տարածում ունի գյուղատնտեսության՝ հատկապես ծաղիկներ մշակմամբ։ Քաղաքի շուրջը կառուցվում են կաթնամթերքի և թռչնաբուծական տնտեսություններ։ Արևմտյան ոճով կառուցված սուպերմարկետները գտնվում են արևելյան (ավանդական) շուկաների հարևանությամբ։


== Աշխարհագրություն և կլիմա ==
Գտնվում է Հորդանան գետի սահմաններից ոչ հեռու, ծովի մակարդակից 772 մետր բարձր։ Հեռավորությունը Ակաբայի ծովածոցից 166 կիլոմետր է (ուղիղ)։
Կլիման չոր ցամաքային է, տաք ամառներով և մեղմ ձմեռներով։ Ամռանը ջերմաստիճանը տատանվում է +27°-ից մինչև +46°С, ձմռանը ՝ +4°-ից մինչև +18°С: Երբեմն կարող է ձմռանը ջերմաստիճանը իջնել մինչև -6 °С: Տեղումները հիմնականում թափվում են են ձմռանը՝ նոյեմբեր-մարտ ամիսներին և կազմում են 50-150 մմ։ Այստեղ ձյուն հազվադեպ է գալիս՝ 3-4 տարին մեկ։


== Բնակչություն ==
Ըստ 2010 թվականի գնահատականի՝  քաղաքի բնակչությունը կազմում էր 534 893 մարդ, ըստ 2004 թվականի մարդահամարի՝  441 351 մարդ, իսկ 1992 թվականի տվյալներով՝ 226.384 մարդ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պե է Կուֆուլե

Պե է Կուֆուլե (ֆր.՝ Peux-et-Couffouleux), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 108 մարդ, բնակչության խտությունը` 4.97 մարդ/կմ²։ Բնակավայրը զբաղեցնում է 21.71 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 120 կմ արևելք, Ռոդեզ քաղաքից` 70 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 44-ը, իսկ ոչ ակտիվները` 13։ Ակտիվության ցուցանիշը կազմում է 77,2 %։ 44 աշխատունակ մարդկանցից աշխատել է 40 անձ (23 տղամարդ և 17 կին)։ Գործազուրկ են եղել 4 անձ (2 տղամարդ և 2 կին)։ 13 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալթուն Էրլսեին

Ալթուն Էրլսեին, գյուղ Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր գավառի արևելյան կողմում՝ Արածանիի վտակ Ք
ղիի վերին հոսանքի շրջանում՝ Քղի քաղաքից հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==